Ek sê lankal; maak al die kerke toe sodat die mense kan terugkeer na die Here en sy Kerk toe. Ek het nognie by een kerk gekom waar daar nie ‘n ” iets” uitgesonder word om jou in die Hemel te kry nie. Party is dit geld, ander die Doop, ander die Gawes van die Gees en so gaan dit aan. Uiteindelik kan jy op enige plek en enige tyd met die Here verkeer, jy het nie ‘n Sondag of ‘n kerkgebou nodig daarvoor nie.
Weet jy Dingels die Here het vir jou daai 2 kinders gegee omdat Hy weet jy is by volle mag om hul lief te hê en te versorg, as dit nie so was nie sou Hy hul vir iemand anders gegee het. Jy is die beste ouer vir hulle. Hou jou kop omhoog en moet jou aan geen ander steur nie. Charity starts at home. Die Here is nie blind nie!
Ek vind die Here lankal nie meer in n kerkgebou nie. Ek vind Hom in die wonder van die natuur. Daar sien ek Hom duidelik, en ook elke dag in hoe Hy my help en laat lewe.
Vir my is dit belangriker om n verhouding met God te he en ontvanklik te wees vir Sy stem. Ek weet Hy lewe want daar is elke dag die bevestiging in my lewe. Ek dank Hom dat ek Hom as my vader mag nader eb gesels met Hom. Ek het u so lief Vader.
In ‘n boek wat ek onlangs gelees het, vergelyk die skrywer dit baie gepas met die wrede manier wat soms gebruik word om vleiskallers te produseer. Hulle word in ‘n baie klein hokkie vasgehou sonder beweegruimte en gevoer, sodat hulle nie spiere ontwikkel nie en die vleis kan sag wees. Naderhand verswak hulle heeltemal tot hulle geslag word. Dis wat die kerk (onbewustelik) doen.
Ek besef egter dat mense vir hulle brood en botter afhanklik is van die kerklike instansie en daarom baie bekommerd na die leë banke kyk. Die aanname dat die wat die kerk verlaat egter wegdwaal van God af, is presies dit – ‘n aanname (wat nie getoets is nie).